Sarawak

Ti Sarawak (), nabirngasan iti Bumi Kenyalang ("Daga dagiti Kalaw"), ket maysa kadagiti dua nga estado ti Malaysia iti isla ti Borneo (ti Sabah ti sabali nga estado). Daytoy a teritorio ket addaan iti naisangayan nga agpang iti autonomia iti administrasion, immigrasion, ken ukoman a mangigiddiat iti daytoy manipud kadagiti estado ti Peninsula ti Malaysia. Ti Sarawak ket mabirukan idiay amianan a laud ti Borneo, a mangbeddeng ti estado ti Sabah iti amianan a daya, ti Kalimantan, ti parte ti Borneo ti Indonesia, iti abagatan, ken manglikmut ti nawaya nga estado ti Brunei. Ti kapitolio a siudad, ti Kuching, ket ti sentro ti ekonomia ti estado ken ti tugaw ti gobierno ti estado ti Sarawak. Dagiti sabali a siudad ken ili idiay Sarawak ket mairaman ti Miri, Sibu, ken Bintulu. Manipud iti senso idi 2015 idiay Malaysia, ti populasion ti estado ket 2,636,000. Ti Sarawak ket addaan iti maysa nga ekuatorial a klima nga addaan kadagiti tropikal a katuduan a bakir ken adu kadagiti sebbangan ti ayup ken mula. Ti estado ket addaan kadagiti nadumaduma a prominente a sistema ti kueba idiay Nailian a Parke ti Gunung Mulu. Ti Karayan Rajang ket ti kaatiddogan a karayan idiay Malaysia; ti Penned Bakun, maysa kadagiti kadakkelan a penned idiay Abagatan a daya nga Asia, ket mabirukan iti maysa kadagiti tributariona. Ti Bantay Murud ket ti kangatuan a pantok idiay Sarawak.

 Dagiti nagibasaran 

 Dagiti akinruar a silpo 


 Turismo ti Sarawak


Kategoria:Borneo
Kategoria:Dagiti estado ti Malaysia
Kategoria:Dagiti pagilian ken teritorio nga agsasao ti Ingles
Kategoria:Maritimo nga Abagatan a daya nga Asia